ระเบียบการประปานครหลวงระเบียบการประปานครหลวงฉบับที่๔๒ว่าด้วยการรับเงินหรือทรัพย์สินที่มีผู้บริจาคให้การประปานครหลวง(พ.ศ.๒๕๔๔)------------- โดยที่เป็นการสมควรวางระเบียบการรับเงินหรือทรัพย์สินที่มีผู้บริจาคให้การประปานครหลวงเพื่อให้เหมาะสมแก่การปฏิบัติงานและเป็นประโยชน์แก่การประปานครหลวง อาศัยอำนาจตามความในมาตรา ๓๓ (๒)แห่งพระราชบัญญัติการประปานครหลวง พ.ศ. ๒๕๑๐ จึงวางระเบียบไว้ ดังต่อไปนี้ ข้อ๑ ระเบียบนี้เรียกว่า"ระเบียบการประปานครหลวง ฉบับที่ ๔๒ ว่าด้วยการรับเงินหรือทรัพย์สินที่มีผู้บริจาคให้การประปานครหลวง(พ.ศ. ๒๕๔๔)" ข้อ๒ ระเบียบนี้ใช้บังคับตั้งแต่วันที่๑ ตุลาคม พ.ศ. ๒๕๔๔ เป็นต้นไป ข้อ๓ ให้รองผู้ว่าการ (อำนวยการ)เป็นผู้รักษาการตามระเบียบนี้ และให้มีอำนาจกำหนดหลักเกณฑ์และวิธีการปฏิบัติเพื่อดำเนินการตามระเบียบนี้ หมวด ๑ การรับเงินหรือทรัพย์สิน ------------- ข้อ๔ในกรณีที่มีผู้บริจาคเงินหรือทรัพย์สินให้การประปานครหลวงทุกกรณีให้มีการรายงานผู้บังคังบัญชาตามลำดับชั้นจนถึงผู้ว่าการและให้ถือว่าเป็นการรับบริจาคในนามของการประปานครหลวง และให้ปฏิบัติตามหลักเกณฑ์ต่อไปนี้ ๔.๑การรับเงินบริจาคหรือทรัพย์สินไม่ว่ากรณีใด ๆ ให้คำนึงถึงผลได้ผลเสียและประโยชน์ที่จะพึงได้รับ และจะพึงต้องให้ตอบแทนทั้งในปัจจุบันและอนาคตเป็นสำคัญ ๔.๒การรับบริจาคที่มีเงื่อนไขเป็นการผูกพันจะต้องไม่ให้ประโยชน์ต่อผู้ใดโดยเฉพาะ ๔.๓การรับบริจาคเงินหรือทรัพย์สินที่มีภาระติดพัน หรือมีภาระต้องเรียกร้อง หรือซ่อมบำรุงรักษา จะต้องพิจารณาว่าผลตอบแทนที่ได้รับคุ้มกับค่าใช้จ่ายที่ต้องเสียไปหรือไม่ ๔.๔เมื่อหน่วยงานได้รับบริจาคเงินหรือทรัพย์สินแล้ว ให้ส่งมอบเงินหรือทรัพย์สินนั้นให้แก่หน่วยงานที่เกี่ยวข้องซึ่งมีหน้าที่โดยตรงในการดูแลรักษาและบริหารต่อไป ๔.๕การประปานครหลวงอาจตั้งคณะกรรมการขึ้นเพื่อพิจารณาให้ความเห็นในการรับบริจาคเงินหรือทรัพย์สินก่อนก็ได้ ข้อ๕ในการรับบริจาคทรัพย์สินอื่นนอกจากเงิน ให้ทำการตรวจสอบเสียก่อนว่าทรัพย์สินที่จะรับบริจาคมีเอกสารสิทธิสมบูรณ์ ทั้งนี้เพื่อมิให้ต้องเกิดคดีฟ้องร้องกันภายหลัง ข้อ๖ ห้ามมิให้กำหนดเงื่อนไขในการประมูลซื้อทรัพย์สินจ้างทำของ หรือให้เช่าทรัพย์สิน โดยระบุให้ผู้ขาย ผู้รับจ้างผู้เช่าทรัพย์สิน หรือผู้ที่เป็นคู่สัญญากับการประปานครหลวงต้องบริจาคเงินหรือทรัพย์สินให้แก่การประปานครหลวง ทั้งนี้หากจะกำหนดเงื่อนไขในการประมูลตามวรรคแรก ให้มีการบริจาคทรัพย์สินประเภทอสังหาริมทรัพย์รวมทั้งทรัพย์สินที่เป็นส่วนประกอบของอสังหาริมทรัพย์นั้นก็ได้ แต่จะต้องได้รับความเห็นชอบจากคณะกรรมการการประปานครหลวงก่อน หมวด๒ การจ่ายเงิน ----------------- ข้อ๗ เงินบริจาคหรือดอกผลที่เกิดจากทรัพย์สินซึ่งมีผู้บริจาคจะนำไปจ่ายหรือก่อหนี้ผูกพันได้เฉพาะในกิจการที่ผู้บริจาคระบุวัตถุประสงค์ในการใช้ไว้เท่านั้นในกรณีที่ผู้บริจากไม่ได้ระบุวัตถุประสงค์หรือระบุวัตถุประสงค์ไว้ไม่ชัดแจ้งให้นำส่งเป็นเงินรายได้การประปานครหลวง ข้อ๘ให้ผู้ว่าการเป็นผู้มีอำนาจอนุมัติในการจ่ายหรือก่อหนี้ผูกพันเงินบริจาคหรือดอกผลซึ่งเกิดจากทรัพย์สินที่มีผู้บริจาคตามหลักเกณฑ์ที่กำหนดไว้ในระเบียบนี้ หมวด ๓ วิธีปฏิบัติทางบัญชี ---------------- ข้อ๙ วิธีปฏิบัติทางบัญชีเกี่ยวกับทรัพย์สินที่มีผู้ยกให้การประปานครหลวง ๙.๑เมื่อได้รับทรัพย์สินถาวรซึ่งมีผู้ยกให้ ให้การประปานครหลวงบันทึกราคาทรัพย์สินในวันที่รับมอบไว้ในบัญชีโดยเดบิตบัญชีโดยเดบิตบัญชีทรัพย์สินถาวรและเครดิตบัญชีทุนรับบริจาค ในกรณีไม่ปรากฏราคาทรัพย์สินถาวรที่ได้รับมอบเป็นที่แน่นอนให้ตั้งกรรมการขึ้นทำการตีราคาทรัพย์สินถาวรนั้นเพื่อบันทึกไว้ในบัญชีตามความในวรรคแรก ๙.๒ให้คิดค่าเสื่อมราคาของทรัพย์สินถาวรซึ่งมีผู้ยกให้ เช่นเดียวกันกับทรัพย์สินถาวรอื่น ๆเว้นแต่ทรัพย์สินที่รับบริจาคนั้นไม่ได้นำมาใช้ในการดำเนินการก็ให้คำนวณค่าเสื่อมราคาโดยเดบิตบัญชีทุนรับบริจาคเครดิตบัญชีทรัพย์สินที่รับบริจาคนั้น ๙.๓เมื่อได้รับเงินสดซึ่งมีผู้บริจาคให้โดยมีเงื่อนไขระบุวัตถุประสงค์การใช้เงินดอกผลไว้โดยเฉพาะให้การประปานครหลวงบันทึกบัญชีโดยเดบิตเงินสดรับและเครดิตบัญชีทุนรับบริจาค ในกรณีที่ผู้บริจาคไม่ได้ระบุวัตถุประสงค์หรือระบุวัตถุประสงค์ไว้ไม่ชัดแจ้งให้การประปานครหลวงบันทึกบัญชีโดยเดบิตเงินสดรับและเครดิตบัญชีรายได้ที่ไม่เกี่ยวกับการดำเนินงานตามปกติ ประกาศณ วันที่ ๒๔ กันยายน พ.ศ. ๒๕๔๔ ชวนพิศ ธรรมศิริ ผู้ว่าการการประปานครหลวง[รก. ๒๕๔๔/พ๑๓๑ง/๓๖/๒๘ ธันวาคม ๒๕๔๔] พรพิมล/พิมพ์/แก้ไข ๔มิ.ย ๒๕๔๕ A